Diari Oficial de la Generalitat Valenciana


Sumari del DOGV 2536, del 23-06-1995 (1995/835144)

ORDRE de 25 de maig de 1995, de la Conselleria de Treball i Afers Socials, per la qual es tanca la convocatòria d'ajudes per a la promoció de l'ocupació autònoma.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/25/(4)/dof/vci/html**

### Dades del document

Número de DOGV
:   2536

Data del DOGV
:   23-06-1995

Secció del DOGV
:   DISPOSICIONS GENERALS

Número del document
:   1995/835144


Data del document
:   25-05-1995

Organisme emissor
:   Conselleria de Treball i Afers Socials

Tipus de document
:   Ordre

ORDRE de 25 de maig de 1995, de la Conselleria de Treball i Afers Socials, per la qual es tanca la convocatòria d'ajudes per a la promoció de l'ocupació autònoma.   
L'Ordre de 30 de desembre de 1994, de la Conselleria de Treball i Afers Socials (DOGV núm. 2.441, de 2 de febrer de 1995) regula diverses mesures de foment de l'ocupació per a l'exercici 1995. Incloses dins les esmentades ajudes es troben al titol IV, capitol I, les dirigides a facilitar l'autoocupació.  
En la disposició final segona de l'esmentada ordre s'estableix que la concessió de les ajudes restarà condicionada, a més de l'acompliment dels requisits que en cada cas s'indiquen, a l'existència de crèdit pressupostari suficient especificament habilitat pels pressupostos de la Generalitat Valenciana vigents a l'exercici de 1995.  
Atès que els fons destinats a l'esmentat capitol es troben exhaurits, en funció de la gran quantitat de sol·licituds de subvenció presentades i concedides, es creu oportú i necessari avançar el termini de tancament per a la presentació de peticions que l'art. 74.3 de l'ordre esmentada estableix el dia 30 de setembre de cada exercici, aixó de conformitat amb allò disposat en l'art.47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
En virtut d'aixó,i en ús de les atribucions que m'atorga l'art. 35 apartat e) de la Llei 5/1983, de 30 de desembre, del Govern Valencià,  
ORDENE:  
Article primer  
Declarar conclòs el termini de presentació de sol·licituds per a les ajudes a la promoció de l'ocupació autònoma per a l'exercici de 1995, establert el 30 de setembre, fixant com a data de tancament l'endemà de l'entrada en vigor d'aquesta ordre. Sols es tramitaran aquelles sol·licituds que hagen tingut entrada en la Conselleria de treball i Afers Socials de la forma establerta en l'Ordre de 30 de desembre de 1994 o mitjançant el procediment general establert en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini indicat.  
DISPOSICIó FINAL   
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 25 de maig de 1995  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI